Борис Младенов-Young
Свършва годината с радостен вик…

chitanka.info

Свършва годината с радостен вик,

пак ще заглъхне училищен двор…

Сбогом любими мой френски език!

Ay revoir camarade professeure!

Чака ни лято с безгрижни игри,

слънце и въздух, море и простор,

но като музика в нас ще звучи:

Nous vous aimons camarade professeure!

После — бригади по знойни поля,

срещи потайни до селски стобор,

сладки целувки под бледа луна…

Oh, pardonnez camarade professeure!

Дойде ли есен, под бойния флаг

пак ще прекрачим училищен праг

и ще извикаме дружно и в хор:

Bonjour! Salue, camarade profeseure!

Михайловград — 1953 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.